2021. gada 19. janvārī Rīkojums Nr. 31

Rīgā (prot. Nr. 5 13. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

Pamatojoties uz Starptautiskās palīdzības likuma 12. panta otro daļu un Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" 16., 17. un 18. punktu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 84 777 *euro* apmērā, lai segtu izdevumus, kas saistīti ar civilo ekspertu darbības nodrošināšanu Eiropas Drošības un sadarbības organizācijas Speciālajā novērošanas misijā Ukrainā no 2021. gada 1. janvāra.

Ministru prezidents A. K. Kariņš

Ārlietu ministrs E. Rinkēvičs